หวั่นรัฐทิ้งคนไทยพลัดถิ่นเหยื่อสึนามิ
ศูนย์ข่าวภาคใต้-5 ม.ค.48นายภควินท์ แสงคง ผู้ประสานงานโครงการปฏิบัติการชุมชนเครือข่ายคนไทยพลัดถิ่น จังหวัดระนอง ชุมพร ประจวบคีรีขันธ์ เปิดเผยว่า มีคนไทยพลัดถิ่นที่พักอาศัยอยู่บริเวณชายฝั่งทะเลอันดามันประสบภัยพิบัติคลื่นยักษ์ซึนามิ โดยบ้านพักและเรือ ประมงเสียหายทั้งหมด จำนวน 18 ครอบครัว ในจังหวัดระนองและพังงา มีแนวโน้มว่าอาจไม่ได้รับการดูแลและช่วยเหลือเท่าที่ควรในอนาคต เนื่องจากเป็นบุคคลที่ไม่หลักฐานที่แสดงว่าเป็นคนไทย นายภควินท์ เปิดเผยอีกว่า แม้ว่าคนไทยพลัดถิ่นกลุ่มนี้จะได้รับความช่วยเหลือในเบื้องต้นเหมือนกับผู้ประสบภัยคนอื่นๆ แต่ก็จะได้รับเป็นลำดับท้ายๆ ทั้งอาหาร เสื้อผ้า เป็นต้น ส่วนเงินช่วยเหลือเบื้องต้นไม่มีใครได้รับเนื่องจากไม่มีเอกสารหลักฐาน ซึ่งหากการช่วยโดยผ่านกระบวน การองทางราชการพวกนี้จะหมดสิทธิ์ได้รับความช่วยเหลือ นายภควินท์ เปิดเผยอีกว่า สำหรับการให้ความช่วยเหลือ ทางโครงการฯพยายามผลักดันเข้าสู่กระบวนการให้ความช่วยเหลือของรัฐ โดยเฉพาะการกลับเข้าไปพักอาศัยอยู่ในที่เดิมตามความต้องการของพวกเขา แต่หากไม่ได้ คงต้องหาแนวทางการให้ความช่วยเหลือต่อไป ซึ่งขณะนี้ตนกำลังประสานกับญาติให้แบ่งพื้นที่ เพื่อสร้างพักชั่วคราวให้ก่อน หลังจากนั้นจะเป็นเรื่องของการประกอบอาชีพ รวม ทั้งผลักดันให้คนไทยพลัดถิ่นได้กลับมาเป็นคนไทยอย่างถูกต้องตามกฎหมายต่อไป ส่วนสภาพจิตใจของผู้ประสบภัยดังกล่าว ขณะนี้ส่วนใหญ่คลายความกลัวลงบ้างแล้ว แต่มีบาง ส่วนที่ยังคงกังวลถึงอนาคตของตนเอง โดยเฉพาะเรื่องที่อยู่อาศัย ส่วนคนไทยพลัดถิ่นที่มีสามี หรือภรรยาที่เป็นคนไทยค่อยข้างจะมีความหวังอยู่บ้าง อย่างไรก็ตามคนไทยพลัดถิ่นส่วนใหญ่เป็นญาติกับคนไทยที่อยู่ในพื้นที่อยู่แล้ว สำหรับคนพลัดถิ่นที่ประสบภัย แยกเป็นผู้ที่อาศัยบ้านบางเบน หมู่ 2 ตำบลม่วงกลวง อำเภอกะเปอร์ จังหวัดระนอง 8 ครัวเรือน บ้านทะเลนอก และบ้านนางก้วย ตำบลนาคา กิ่งอำเภอสุขสำราญ จังหวัดระนอง แห่งละ 1 ครัวเรือน และบ้านปากเตรียม ตำบลคุระ อำเภอคุระบุรี จังหวัดพังงา อีก 8 ครัวเรือน ไม่มีผู้เสียชีวิตและได้รับบาดเจ็บ ขณะทั้งหมดพักอาศัยกระจายอยู่ตามศูนย์พักพิงชั่วคราวต่างๆนายภควินท์ เปิดเผยว่า มีคนไทยพลัดถิ่นอยูในภาคใต้ จำนวนเกอบ 3 หมื่นคน เป็นคนไทยที่อาศัยอยู่ในพื้นที่ เมืองมะริด ทวายและตะนาวศรี ต่อมาเมื่อประเทศพม่าเปลี่ยนแปลงการปกครอง คนไทยกลุ่มนี้อพยพกลับอยู่ในประเทศไทย มีมติคณะรัฐมนตรี เมื่อวันที่ 9 มีนาคม 2519 ที่ระบุว่า ผู้ที่อพยพเข้าประเทศหลังวันดังกล่าว ไม่มีสิทธิได้รับสัญชาติไทย ช่วยเพิ่มประเด็นที่ ประจวบด้วยครับ ที่ประชุมจะหยึบยกเรื่องคนไทยพลัดถิ่นถูกคลื่อนยักษ์สึนามิมาคุยด้วย 
ศูนย์ข่าวภาคใต้-5 ม.ค.48 นายภควินท์ แสงคง ผู้ประสานงานโครงการปฏิบัติการชุมชนเครือข่ายคนไทยพลัดถิ่น จังหวัดระนอง ชุมพร ประจวบคีรีขันธ์ เปิดเผยว่า